CELEX: 32005R0634
Language: hr
Date: 2005-04-26 00:00:00
Title: Uredba Komisije (EZ) br. 634/2005 od 26. travnja 2005. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               172
            
         32005R0634
   
               L 106/7
            
            
               SLUŽBENI LIST EUROPSKE UNIJE
            
            
               26.04.2005.
            
         
      UREDBA KOMISIJE (EZ) br. 634/2005
   od 26. travnja 2005.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. travnja 2005.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 493/2005 (SL L 82, 31.3.2005., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Aktom o pristupanju iz 2003.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Audio-frekvencijsko pojačalo, koje sadrži dekoder digitalnog zvuka, procesor digitalnog zvuka za proizvodnju višekanalnog zvučnog učinka (prostorni zvuk) i strujni krug za sinkronizaciju slike i zvuka.
                           Uređaj može primati signale iz različitih izvora (npr. DVD uređaja, satelitskog podešivača, kazetofona, videorekordera). Ovi se signali mogu dekodirati i propustiti do digitalnog/analognog pretvarača prije pojačavanja.
                        
                     
            
               8518 40 99
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 8518, 8518 40 i 8518 40 99.
               Dekodiranje i obrada zvučnih signala smatraju se dijelom funkcije audio-frekvencijskog pojačala.
               Budući da funkcija u vezi s videom samo usklađuje zvučne i videosignale, ona ostaje razvrstana pod tarifni broj 8518.
            
         
               
                           2.
                        
                        
                           Uređaj koji se sastoji od:
                           
                                       —
                                    
                                    
                                       AM/FM radioprijemnika,
                                    
                                 
                                       —
                                    
                                    
                                       višekanalnog pojačala i
                                    
                                 
                                       —
                                    
                                    
                                       procesora digitalnog zvuka.
                                    
                                 Proizvod namijenjen za kućnu zabavu, sadrži daljinski upravljač.
                        
                     
            
               8527 39 80
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 3. uz odjeljak XVI. i tekstom oznaka KN 8527, 8527 39 i 8527 39 80.
               U smislu napomene 3. uz odjeljak XVI., sastavni dio koji omogućava glavnu funkciju složenog uređaja je radioprijemnik.
               Pojačavanje i obrada zvuka smatraju se sekundarnom funkcijom u usporedbi s prijemom radioprograma.
               Stoga se složeni uređaj razvrstava kao uređaj za prijem radioprograma pod oznaku KN 8527 39 80.
            
         
               
                           3.
                        
                        
                           Uređaj koji se sastoji od:
                           
                                       —
                                    
                                    
                                       AM/FM radioprijemnika,
                                    
                                 
                                       —
                                    
                                    
                                       višekanalnog pojačala,
                                    
                                 
                                       —
                                    
                                    
                                       procesora digitalnog zvuka i
                                    
                                 
                                       —
                                    
                                    
                                       strujnog kruga za sinkronizaciju slike i tona.
                                    
                                 Proizvod namijenjen za kućnu zabavu primanjem signala iz različitih izvora (npr. DVD uređaja, satelitskog prijemnika, kazetofona, videorekordera), sadrži daljinski upravljač.
                           Zvučni signali mogu se dekodirati i propustiti do digitalnog/analognog pretvarača prije pojačavanja.
                        
                     
            
               8527 39 80
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 3. uz odjeljak XVI. i tekstom oznaka KN 8527, 8527 39 i 8527 39 80.
               U smislu napomene 3. uz odjeljak XVI., dio koji omogućava glavnu funkciju složenog uređaja je radioprijemnik.
               Pojačavanje i obrada zvuka smatraju se sekundarnom funkcijom u usporedbi s prijemom radioprograma.
               Budući da funkcija videa samo usklađuje zvučne i videosignale, proizvod ostaje razvrstan pod tarifnim brojem 8527.
               Stoga se složeni uređaj razvrstava kao uređaj za prijem radioprograma pod oznaku KN 8527 39 80.
            
         
               
                           4.
                        
                        
                           Monitor u boji uređaja na bazi tekućeg kristala (LCD), s dijagonalom zaslona od 38,1 cm (15″) i vanjskim mjerama od 30,5 (Š) × 22,9 (V) × 8,9 (D) cm s:
                           
                                       —
                                    
                                    
                                       maksimalnom razlučivošću od 1 024 × 768 točaka,
                                    
                                 
                                       —
                                    
                                    
                                       frekvencijom skeniranja od 30-80 kHz (vodoravno) i 56-75 Hz (okomito).
                                    
                                 Proizvod ima sljedeća sučelja:
                           
                                       —
                                    
                                    
                                       VGA ulaz,
                                    
                                 
                                       —
                                    
                                    
                                       DVI ulaz,
                                    
                                 
                                       —
                                    
                                    
                                       BNC ulaz i izlaz,
                                    
                                 
                                       —
                                    
                                    
                                       S-video (Y/C) ulaz i izlaz,
                                    
                                 
                                       —
                                    
                                    
                                       audio ulaz i izlaz.
                                    
                                 Proizvod omogućava prikazivanje signala primljenih iz različitih izvora, kao što je uređaj za automatsku obradu podataka, sustav zatvorenog televizijskog kruga, DVD uređaj ili kamkorder.
                        
                     
            
               8528 21 90
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 8528, 8528 21 i 8528 21 90.
               Razvrstavanje u podbroj 8471 60 isključuje se jer monitor nije takve vrste da se može samostalno ili prije svega koristiti u sustavu za automatsku obradu podataka (vidjeti bilješku 5. uz poglavlje 84.) u pogledu njegovih mogućnosti za prikazivanje signala iz različitih izvora.
               Slično, proizvod se ne može razvrstati pod tarifni broj 8531 jer njegova funkcija nije pružanje vizualnog prikaza u svrhu signalizacije (vidjeti Napomene s objašnjenjem Harmoniziranog sustava uz tarifni broj 8531, točka D).
            
         
               
                           5.
                        
                        
                           Sustav koji se sastoji od:
                           
                                       —
                                    
                                    
                                       središnje jedinice za obradu s tipkovnicom, mišem i zaslonom za prikaz slike (osobno računalo),
                                    
                                 
                                       —
                                    
                                    
                                       središnje jedinice za obradu (poslužitelj) i
                                    
                                 
                                       —
                                    
                                    
                                       preciznog skenera.
                                    
                                 Precizni skener sastoji se od uređaja koji se naziva „senzorska podrška skenera” na nosaču.
                           „Senzorska podrška skenera” opremljena je različitim senzorima za mjerenje kakvoće papira obzirom na vlažnost, temperaturu, težinu itd.
                           Pomiče se natrag i naprijed na nosaču prikupljajući podatke, koristeći područja infracrvenog svjetlosnog spektra ili laserske trake ili druge oblike mjerenja. Ovi podaci se šalju, putem poslužitelja, do osobnog računala koje obrađuje informacije radi stvaranja podataka u svrhu nadzora kakvoće papira.
                           Informacija koju obradi osobno računalo koristi se za prilagođavanje izlaza opreme za proizvodnju papira, koji nije dio sustava.
                        
                     
            
               9032 89 90
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 7.(b) uz poglavlje 90. i tekstom oznaka KN 9032, 9032 89 i 9032 89 90.
               Napomena 5.(B) uz poglavlje 84. onemogućava razvrstavanje sustava u tarifni broj 8471 budući da izvodi posebne funkcije osim obrade podataka, kako je propisano napomenom 5.(E) uz poglavlje 84.
               Sustav je automatski regulator za automatsko nadziranje neelektričnih količina čije djelovanje ovisi o promjenama električne pojave u skladu s čimbenikom koji se nadzire (napomena 7.(b) uz poglavlje 90.).